Document ID: /roh_data/filtered/fineweb-2-filterrobots_roh.jsonl.gz/29928

L'emprim turnier da las dunnas, sin sablun è ils 3 d'avust a Palermo l'emprim dals umens ils 14 d'avust a Washington - quai han communitgà las organisaziuns dals profis ATP e WTA. Suenter suondan il «Masters 1'000» da Cincinnati e l'US Open, omadus turniers èn a New York. Il French Open a Paris è lura ils 27 da settember.
Betg da la partida vegn ad esser Roger Federer ch'ha stuì laschar operar avant intginas emnas vid il schanugl dretg. Il svizzer vegn a returnar sin il pli baud l'entschatta 2021 sin il plaz da tennis.